Source: http://www.ssn.sk/22913/neverejne-zasadnutie-plena-ustavneho-sudu-sr-48/
Timestamp: 2020-08-13 00:27:39+00:00
Document Index: 12097445

Matched Legal Cases: ['súd ', 'čl. 125', 'čl. 130', '§ 74', '§ 102', 'čl. 1', 'čl. 12', 'čl. 20', 'čl. 46', '§ 102', 'čl. 125', '§ 74', '§ 13', '§ 19', '§ 20', '§ 13', 'čl. 1', 'čl. 12', 'čl. 13', 'čl. 46', 'čl. 47', 'čl. 48', 'čl. 47', '§ 4', '§ 26', '§ 33', '§ 43', 'čl. 1', 'čl. 2', 'čl. 31', '§ 63', 'čl. 13', 'čl. 16', 'čl. 19', 'čl. 22', 'čl. 7', 'čl. 10', 'čl. 8', 'čl. 7', 'čl. 8', 'čl. 52', '§ 63', 'čl. 13', 'čl. 16', 'čl. 19', 'čl. 8', 'čl. 52', 'súd ', '§ 63', 'súd ', '§ 87', 'súd ', 'súd ', 'súd ']

Ústavný súd Slovenskej republiky na neverejnom zasadnutí pléna 27. mája 2020 rozhodol:
1. Vo veci vedenej pod sp. zn. ÚS 14/2020:
O návrhu generálneho prokurátora Slovenskej republiky na začatie konania podľa čl. 125 ods. 1 písm. a) a čl. 130 ods. 1 písm. e) Ústavy Slovenskej republiky a § 74 a nasl. zákona č. 314/2018 Z. z. o Ústavnom súde Slovenskej republiky a o zmene a doplnení niektorých zákonov o súlade § 102c ods. 3 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov s čl. 1 ods. 1, čl. 12 ods. 2 v spojení s čl. 20 ods. 1 a s čl. 46 ods. 1 Ústavy Slovenskej republiky takto rozhodol:
Návrh generálneho prokurátora Slovenskej republiky prijíma na ďalšie konanie v celom rozsahu.
Návrhu na pozastavenie účinnosti § 102c ods. 3 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov nevyhovuje.
2. Vo veci vedenej pod sp. zn. ÚS 15/2020:
O návrhu Najvyššieho súdu Slovenskej republiky na začatie konania podľa čl. 125 ods. 1 písm. a) Ústavy Slovenskej republiky a podľa § 74 a nasl. zákona č. 314/2018 Z. z. o Ústavnom súde Slovenskej republiky a o zmene a doplnení niektorých zákonov o súlade § 13c ods. 4 písm. d),
§ 19a ods. 9 a § 20 ods. 3 v časti: „… a nie sú dôvody na jej poskytnutie podľa § 13c ods. 2 až 4“ zákona č. 480/2002 Z. z. o azyle a o zmene doplnení niektorých zákonov v znení neskorších predpisov s čl. 1 ods. 1, čl. 12 ods. 1, ods. 2 a čl. 13 ods. 4 v spojení s čl. 46 ods. 1, ods. 2, čl. 47 ods. 3 a s čl. 48 ods. 2 Ústavy Slovenskej republiky a s čl. 47 Charty základných práv Európskej únie takto rozhodol:
Návrh Najvyššieho súdu Slovenskej republiky prijíma na ďalšie konanie v celom rozsahu.
3. Vo veci vedenej pod sp. zn. ÚS 13/2020:
O návrhu skupiny 34 poslancov Národnej rady Slovenskej republiky na začatie konania o súlade
§ 4b ods. 2 v časti „dňom nasledujúcim po dni doručenia“ a ods. 3 písm. a) v časti „jeho zotrvaním vo funkcii môže byť vážne ohrozená dôveryhodnosť súdnictva alebo dobrá povesť súdnictva“, § 26 ods. 2 v časti „dňom nasledujúcim po dni doručenia“, § 33 ods. 1 a 2 zákona č. 185/2002 Z. z.
o Súdnej rade Slovenskej republiky a o zmene a doplnení niektorých zákonov v znení neskorších predpisov a § 43 ods. 3 zákona č. 757/2004 Z. z. o súdoch a o zmene a doplnení niektorých zákonov v znení neskorších predpisov s čl. 1 ods. 1, čl. 2 ods. 2 a čl. 31 Ústavy Slovenskej republiky
a o súlade § 63 ods. 18 písm. b) a c) a ods. 19 a 20 zákona č. 351/2011 Z. z. o elektronických komunikáciách v znení účinnom do 17. mája 2020 s čl. 13 ods. 4, čl. 16 ods. 1, čl. 19 ods. 2 a 3
a čl. 22 ods. 1 a 2 Ústavy Slovenskej republiky, s čl. 7 ods. 1 a čl. 10 ods. 2 a 3 Listiny základných práv a slobôd, s čl. 8 ods. 1 a 2 Dohovoru o ochrane ľudských práv a základných slobôd a s čl. 7,
čl. 8 a čl. 52 Charty základných práv Európskej únie takto rozhodol:
Konanie o návrhu skupiny 34 poslancov Národnej rady Slovenskej republiky, v časti týkajúcej sa súladu § 63 ods. 18 písm. b) a c) a ods. 19 a 20 zákona č. 351/2011 Z. z. o elektronických komunikáciách v znení účinnom do 17. mája 2020 s čl. 13 ods. 4, čl. 16 ods. 1, čl. 19 ods. 2 a 3
čl. 8 a čl. 52 Charty základných práv Európskej únie, zastavuje.
stručne informuje o dôvodoch rozhodnutia vo veci vedenej pod sp. zn. PL. ÚS 13/2020
Ústavný súd Slovenskej republiky (ďalej len „ústavný súd“) dnes na neverejnom zasadnutí pléna uznesením rozhodol o zastavení konania vedeného na ústavnom súde
pod sp. zn. PL. ÚS 13/2020 v časti týkajúcej sa súladu § 63 ods. 18 písm. b) a c) a ods. 19 a 20 zákona č. 351/2011 Z. z. o elektronických komunikáciách v znení účinnom do 17. mája 2020.
Po prijatí uznesenia ústavného súdu č. k. PL. ÚS 13/2020-103 z 13. mája 2020, ktorým ústavný súd prijal návrh skupiny poslancov Národnej rady Slovenskej republiky na ďalšie konanie a zároveň pozastavil účinnosť dotknutých ustanovení zákona o elektronických komunikáciách, prijala Národná rada Slovenskej republiky zákon č. 119/2020 Z. z., ktorým
sa mení a dopĺňa zákon č. 355/2007 Z. z. o ochrane, podpore a rozvoji verejného zdravia
a o zmene a doplnení niektorých zákonov v znení neskorších predpisov a ktorým sa mení
a dopĺňa zákon č. 351/2011 Z. z. o elektronických komunikáciách v znení neskorších predpisov (ďalej len „zákon č. 119/2020 Z. z.“).
Zákon č. 119/2020 Z. z. nadobudol platnosť a účinnosť 18. mája 2020 a okrem iného novelizoval napadnuté ustanovenia zákona o elektronických komunikáciách.
Podľa ustanovenia § 87 prvej vety zákona č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení zákona č. 413/2019 Z. z. platí,
že ústavný súd konanie o súlade právnych predpisov zastaví, ak preskúmavaný právny predpis stratí platnosť pred vyhlásením nálezu vo veci.
Ústavný súd, rešpektujúc svoju doterajšiu judikatúru, dospel k záveru, že v dôsledku prijatých zmien bola pôvodne napadnutá právna úprava nahradená novou úpravou, vzhľadom na čo pôvodne napadnutá právna úprava materiálne stratila platnosť (a tým aj účinnosť). Zároveň, vychádzajúc z princípu viazanosti návrhom na začatie konania, ústavný súd konštatuje, že nová právna úprava nemôže byť v tomto konaní predmetom jeho meritórneho prieskumu. Na základe uvedeného preto ústavný súd predmetné konanie v dotknutej časti zastavil.